# Fundació Pare Manel

La Fundació Pare Manel és una institució sense ànim de lucre fundada el 2004 per Manuel Pousa Engroñat, implicada en accions socials i educatives als barris de Verdum-Roquetes de Barcelona. La prioritat d'aquesta Fundació és donar suport a infants, joves i famílies en situació de vulnerabilitat, amb un model de treball d'atenció integral, que cerca la socialització i la igualtat d'oportunitats. Els seus projectes se centren a desenvolupar els drets i la qualitat de vida de les persones que poden trobar-se en situació de vulnerabilitat, principalment en els àmbits de la infància, joventut i el penitenciari.
És una entitat fonamentada en el voluntariat amb el suport de professionals. La seva activitat compta amb el suport i la solidaritat d'una xarxa de persones, empreses, entitats i administracions públiques.

## Projectes

* Al 2014, l'esplai Muntanyès s'homologa com a Centre Obert Muntanyès per donar un servei de més qualitat i professional al barri. A inicis del curs 2016-2017 estrena local propi on realitzar activitats.
* Durant l'any 2018 neix Perifèrica 9B i s'adreça a joves en situació de vulnerabilitat social. Es tracta d'un conjunt d'iniciatives per tal de promoure la seva inclusió social i laboral. Aquest projecte dona continuïtat al projecte de formació FIL engegat des del 2008.
* La Fundació també gestiona un Punt Òmnia al Verdum. Un Punt Omnia és un punt d'atenció comunitari de la Xarxa Òmnia, orientat a donar resposta a la necessitat creixent d'universalitzar l'accés a les Tecnologies de la Informació i la Comunicació (TIC), que proposa la adquisició de les competències digitals necessàries per al desenvolupament personal i col·lectiu en un entorn digital. Aquest és un programa del Departament de Treball i Afers Socials de la Generalitat de Catalunya, en funcionament des de l'any 1999.
* L'Associació Esportiva Babar és el projecte esportiu de la Fundació Pare Manel. Fundada l'any 1985 promou l'esport com a eina socioeducativa i font d'integració.

## Premis

* Premi Nou Barris al 2009, que concedeix anualment el Districte de Nou Barris de Barcelona.
* El 15 d'octubre de 2013 va ser reconeguda amb la Placa al treball President Macià, de mans del president de la Generalitat, Artur Mas.

## Referències

* ↑ «Acord Ciutadà per una Barcelona Inclusiva, Fundació Pare Manel», 10-03-2018. [Consulta: 10 març 2018].
* ↑ «Hem celebrat l'Assemblea General Ordinària de la FCVS», 22-06-2016. [Consulta: 10 març 2018].
* ↑ «Dades del Centre Obert Muntanyès», 15-11-2014. Arxivat de l'original el 2018-11-21. [Consulta: 12 març 2018].
* ↑ «El centre obert de la Fundació Pare Manel estrena local propi després de 40 anys», 15-11-2016. Arxivat de l'original el 2018-03-13. [Consulta: 12 març 2018].
* ↑ «LA COMUNIFICADORA. Programa de impulso para proyectos de economía colaborativa», 21-11-2018. [Consulta: 21 novembre 2018].
* ↑ «El Mercat de Montserrat inaugura el seu servei de repartiment a domicili», 21-11-2018. Arxivat de l'original el 2022-02-07. [Consulta: 21 novembre 2018].
* ↑ «El Mercat de Montserrat estrena servei a domicili gratuït i solidari», 21-11-2018. [Consulta: 21 novembre 2018].
* ↑ «Punt Òmnia Casal Cívic Barcelona - Verdum - Fundació Pare Manel», 21-11-2018. [Consulta: 21 novembre 2018].
* ↑ «Punt Òmnia - Departament de Treball, Afers Socials i Famílies», 21-11-2018. [Consulta: 21 novembre 2018].
* ↑ «AE Babar a la Federació Catalana de Futbol», 21-11-2018. [Consulta: 21 novembre 2018].
* ↑ «La Fundació, guardonada amb el Premi Nou Barris 2009», 28-11-2007. [Consulta: 11 juliol 2011].
* ↑ «Enric Vendrell visita la Fundació Pare Manel». web. Generalitat de Catalunya. Arxivat de l'original el 7 de novembre 2016. [Consulta: 6 novembre 2015].